Es pautes vermelhes des langostes gessien dehòra des plats; es frutes s’apilerauen ena mossa des tistèrs; es perditzes ludien es sues plomes; fòrça hums pujauen entrelaçadi; e eth majordòm, damb miches de seda, cauces cuertes, corbata blanca e plastron, grèu coma un jutge, anaue passant es siètes entre es espatles des convidadi, en tot hèr sautar damb un còp de culhèra eth tròç que cadun escuelhie.